Številka: 840-1/2025/7

Datum: 29. 5. 2025

**PROGRAM** **ODPRAVE POSLEDIC ŠKODE V KMETIJSTVU ZARADI POZEBE**

**MED 17. IN 22. APRILOM 2024**

**Kazalo**

[1. Uvod 3](#_Toc197709537)

[2. Pravne podlage 3](#_Toc197709538)

[3. Pozeba med 17. in 22. aprilom 2024 ter stanje kmetijskih rastlin 4](#_Toc197709539)

[4. Velikost ocenjene neposredne škode v kmetijstvu zaradi pozebe leta 2024 4](#_Toc197709540)

[5. Vsebina programa 4](#_Toc197709541)

[*5.1.* Kmetijski pridelki, katerih proizvodnja je zaradi pozebe zmanjšana za 80 % ali več običajne letne kmetijske proizvodnje 4](#_Toc197709542)

[5.2. Občine, v katerih je nastala škoda zaradi pozebe leta 2024 6](#_Toc197709543)

[5.3. Kmetijska gospodarstva, ki so upravičena do sredstev za odpravo posledic škode zaradi pozebe leta 2024 9](#_Toc197709544)

[5.4. Ocena potrebnih sredstev za odpravo posledic škode zaradi pozebe 11](#_Toc197709545)

[5.5. Način izplačila sredstev za odpravo posledic škode zaradi pozebe 12](#_Toc197709546)

[5.6. Poročanje o dodeljeni državni pomoči 13](#_Toc197709547)

[5.7. Združevanje pomoči 13](#_Toc197709548)

[5.8. Preglednost 13](#_Toc197709549)

[5.9. Hramba dokumentacije 13](#_Toc197709550)

**Seznam tabel**

[Tabela 1 Ocenjena škoda v evrih za tiste kmetijske pridelke, ki so bili zaradi pozebe poškodovani 80 % ali več 4](#_Toc197709739)

[Tabela 2 Kmetijske površine v ha za tiste kmetijske pridelke, ki so bili zaradi pozebe poškodovani za 80 % ali več 5](#_Toc197709740)

[Tabela 3 Seznam občin z ocenjeno škodo in obsegom poškodovanih kmetijskih površina za tiste kmetijske pridelke, ki so bili zaradi pozebe poškodovani 80 % ali več 6](#_Toc197709741)

[Tabela 4 Število oškodovancev po občinah 8](#_Toc197709742)

[Tabela 5 Razdelitev sredstev programa po namenu 12](#_Toc197709743)

[Tabela 6 Podrobnejša razdelitev stroškov obdelave vlog 12](#_Toc197709744)

## Uvod

V letu 2024 je med 17. in 22. aprilom 2024 trajne nasade prizadela pozeba, katere posledice so bile za kmetijsko proizvodnjo tako obsežne, da so bile v skladu s tretjim odstavkom 35. člena Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23 in 95/23 – ZIUOPZP in 117/23 – ZIUOPZP-A; v nadaljnjem besedilu: ZOPNN) razglašene za naravno nesrečo.

Ocena neposredne škode na trajnih nasadih zaradi posledic pozebe med 17. in 22. aprilom 2024, ki jo je vlada obravnavala in potrdila na 142. redni seji dne 20. 2. 2025, pod točko 1.5 in s sklepom št. 84400-2/2025/3 (v nadaljnjem besedilu: ocena škode zaradi pozebe), znaša 32.681.399,06 evra. Ocena škode zaradi pozebe presega 0,3 promila načrtovanih prihodkov državnega proračuna za leto 2024, kar pomeni, da je v skladu z ZOPNN dosežen limit za potrditev značaja vremenskih razmer kot neugodnih vremenskih razmer, ki jih je mogoče enačiti z naravnimi nesrečami.

Namen Programa odprave posledic škode v kmetijstvu zaradi pozebe med 17. in 22. aprilom 2024 (v nadaljnjem besedilu: program) je zagotovitev stabilnih razmer in omejitev gospodarske škode na najbolj prizadetih in ogroženih kmetijskih gospodarstvih, ki so utrpela škodo v primarni kmetijski proizvodnji zaradi pozebe leta 2024.

Cilj programa je dodelitev finančne pomoči prizadetim kmetijskim gospodarstvom za izpad dohodka za tiste kmetijske pridelke, katerih proizvodnja je bila zaradi pozebe 2024 zmanjšana za 80 % ali več običajne letne kmetijske proizvodnje.

## Pravne podlage

Program je pripravljen na podlagi 36. člena ZOPNN in v zvezi s sklepom vlade št. 84400-2/2025/3 z dne 20. 2. 2025.

Ocena škode zaradi pozebe je pripravljena v skladu z določbami ZOPNN, Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22; v nadaljnjem besedilu: ZVNDN) ter Uredbe o metodologiji za ocenjevanje škode (Uradni list RS, št. 67/03, 79/04, 33/05, 81/06 in 68/08; v nadaljnjem besedilu: uredba o metodologiji).

S programom se državna pomoč za odpravo posledic škode zaradi pozebe v kmetijski proizvodnji leta 2024 (v nadaljnjem besedilu: državna pomoč za pozebo) upravičencem, ki izpolnjujejo merila iz Priloge I Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1), zadnjič popravljene s Popravkom Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 2024/90118 z dne 21. 2. 2024), (v nadaljnjem besedilu: Uredba 2472/2022/EU) dodeli v skladu s 25. členom Uredbe 2472/2022/EU.

S programom se državna pomoč za pozebo upravičencem, ki ne izpolnjujejo meril iz Priloge I Uredbe 2472/2022/EU, dodeli v skladu z oddelkom 1.2.1.2 II. dela Sporočila Komisije Smernice o državni pomoči v kmetijskem in gozdarskem sektorju ter na podeželju (UL C št. 485 z dne 21. 12. 2022, str. 1), zadnjič popravljenim s Sporočilom Komisije o popravku Smernic o državni pomoči v kmetijskem in gozdarskem sektorju ter na podeželju (UL C št. C/2024/1902 z dne 5. 3. 2024), (v nadaljnjem besedilu: smernice EU).

Državna pomoč za pozebo se posameznim upravičencem dodeli tako, da višina teh sredstev ne presega omejitev, določenih v Uredbi 2472/2022/EU oziroma smernicah EU, ter je sorazmerna z višino ocenjene škode pri upravičencu.

Državna pomoč se v skladu s 34. členom ZOPNN zagotovi v letu 2025.

## Pozeba med 17. in 22. aprilom 2024 ter stanje kmetijskih rastlin

Poročilo o stanju vremena med 17. in 22. aprilom 2024, ki ga je pripravila Agencija Republike Slovenije za okolje (v nadaljnjem besedilu: ARSO), je na voljo na spletnih straneh:

<https://meteo.arso.gov.si/uploads/probase/www/climate/text/sl/weather_events/hladna-jutra_17-22apr2024.pdf>

Po podatkih Kmetijsko gozdarske zbornice Slovenije je pozeba poškodovala velik del trajnih nasadov, in sicer: sadno drevje, vinsko trto, jagodičevje, hmelj in šparglje. Kdaj je posamezna rastlina iste sadne vrste in sorte v neki razvojni fazi, je odvisno tudi od lege. Na nekoliko bolj zaprtih, hladnih legah je razvoj poznejši in take lege po navadi utrpijo manj škode po spomladanski pozebi kot tipične sončne sadjarske lege na isti nadmorski višini. Nasade je pred pozebo mogoče zaščititi z oroševanjem, za kar pa je potrebna velika količina vode.

## Velikost ocenjene neposredne škode v kmetijstvu zaradi pozebe leta 2024

Oceno škode zaradi pozebe je pripravila Uprava Republike Slovenije za zaščito in reševanje (v nadaljnjem besedilu: URSZR). Škoda zaradi pozebe ki znaša 32.681.399,06 evra je med 17. in 22. aprilom 2024 v 107 občinah prizadela 1.207 oškodovancev, na skupno 4.472,6 ha kmetijskih površin. Gradivo je dostopno na:

<http://vrs-3.vlada.si/MANDAT22/vladnagradiva.nsf/GLA_PRE_KAT?OpenView&ExpandView&RestrictToCategory=84400%20-%202025%20/%20000002>

## Vsebina programa

Vsebino programa določa 37. člen ZOPNN.

## Kmetijski pridelki, katerih proizvodnja je zaradi pozebe zmanjšana 80 % ali več običajne letne kmetijske proizvodnje

Zaradi pozebe leta 2024 je bila kmetijska proizvodnja zmanjšana 80 % ali več v 76 občinah. Prizadetih je bilo 584 oškodovancev na skupno 1.176,67 ha kmetijskih površin. Ocena škode za kmetijske pridelke, katerih kmetijska proizvodnja je bila zaradi pozebe zmanjšana 80 % ali več, znaša 13.800.478,96 evra.

V tabeli 1 je prikazana ocenjena škoda v evrih po kmetijskih pridelkih, ki so bili zaradi pozebe poškodovani 80 % ali več.

Tabela 1 Ocenjena škoda v evrih za tiste kmetijske pridelke, ki so bili zaradi pozebe poškodovani 80 % ali več

|  |  |
| --- | --- |
| **Kultura** | **Škoda (v EUR)** |
| Jabolka I. kakovosti | 7.999.454,60 |
| Grozdje – belo za predelavo | 2.345.936,74 |
| Borovnice – gojene | 1.345.407,60 |
| Grozdje – rdeče za predelavo | 740.399,51 |
| Hruške I. kakovosti | 268.355,16 |
| Češnje | 257.323,61 |
| Kaki | 190.374,33 |
| Marelice | 174.486,11 |
| Orehi | 154.493,03 |
| Slive in češplje | 59.787,84 |
| Breskve (namizne) | 56.332,00 |
| Jabolka II. kakovosti | 49.905,91 |
| Jagode | 42.151,64 |
| Kostanj | 31.707,27 |
| Kivi, aktinidija | 22.579,71 |
| Višnje | 12.726,29 |
| Ribez (črni) | 9.972,20 |
| Ribez (rdeči) | 9.265,40 |
| Jabolka za predelavo | 8.570,41 |
| Hruške za predelavo | 8.316,68 |
| Podlage | 7.557,60 |
| Breskve za predelavo | 2.534,32 |
| Maline | 1.940,76 |
| Lešnik v lupini | 900,24 |
| **SKUPAJ** | **13.800.478,96** |

Vir: URSZR, Ministrstvo za kmetijstvo, gozdarstvo in prehrano (v nadaljnjem besedilu: MKGP).

Kot je razvidno iz zgornje tabele, je bil najvišji znesek ocenjene škode na jabolkih I. kakovosti, in sicer v višini 7.999.454,60 evra, sledi ocenjena škoda na grozdju – belem za predelavo v višini 2.345.936,74 evra, borovnicah – gojenih v višini 1.345.407,60 evra, grozdju – rdečem za predelavo v višini 740.399,51 evra, hruškah I. kakovosti v višini 268.355,16 evra, češnjah v višini 257.323,61 evra, kakiju v višini 190.374,33 evra, marelicah v višini 174.486,11 evra ter orehih v višini 154.493,03 evra. Pri preostalih kulturah ocenjena škoda znaša manj kot 60.000 evra.

V tabeli 2 so prikazane zaradi pozebe poškodovane kmetijske površine v ha za tiste kmetijske pridelke, ki so poškodovani 80 % ali več.

Tabela 2 Kmetijske površine v ha za tiste kmetijske pridelke, ki so bili zaradi pozebe poškodovani 80  % ali več

|  |  |
| --- | --- |
| **Kultura** | **Površina (ha)** |
| Grozdje – belo za predelavo | 470,76 |
| Jabolka I. kakovosti | 417,96 |
| Grozdje – rdeče za predelavo | 164,85 |
| Orehi | 28,05 |
| Borovnice – gojene | 27,02 |
| Hruške I. kakovosti | 12,96 |
| Češnje | 11,14 |
| Marelice | 8,78 |
| Kaki | 7,29 |
| Jabolka II. kakovosti | 5,06 |
| Slive in češplje | 4,94 |
| Breskve - namizne | 3,66 |
| Kivi, aktinidija | 3,43 |
| Kostanj | 2,54 |
| Jabolka za predelavo | 1,8 |
| Hruške za predelavo | 1,39 |
| Višnje | 1,33 |
| Breskve za predelavo | 1,17 |
| Podlage | 0,94 |
| Jagode | 0,56 |
| Ribez - črni | 0,47 |
| Ribez - rdeči | 0,42 |
| Lešnik v lupini | 0,12 |
| Maline | 0,03 |
| **SKUPAJ** | **1.176,67** |

Vir: URSZR in MKGP.

Kot je razvidno iz zgornje tabele je največji obseg prizadetih površin pri grozdju – belem za predelavo, in sicer 470,76 ha, sledijo površine, na katerih so posajena jabolka I. kakovosti, v obsegu 417,96 ha, površine za grozdje – rdeče za predelavo v obsegu 164,85 ha, za orehe v obsegu 28,05 ha, za borovnice – gojene v obsegu 27,02 ha, za hruške I. kakovosti v obsegu 12,96 ha ter za češnje v obsegu 11,14 ha. Obseg prizadetih površin ostalih kultur je manj kot 10 ha.

## Občine, v katerih je nastala škoda zaradi pozebe leta 2024

V tabeli 3 sta prikazani ocenjena škoda za tiste kmetijske pridelke, ki so bili zaradi pozebe poškodovani 80 % ali več, in velikost poškodovanih kmetijskih površin v ha po občinah.

Tabela 3 Seznam občin z ocenjeno škodo in obsegom poškodovanih kmetijskih površina za tiste kmetijske pridelke, ki so bili zaradi pozebe poškodovani 80 % ali več

|  |  |  |
| --- | --- | --- |
| **OBČINA** | **Škoda (v EUR)** | **Površina (ha)** |
| SVETI ANDRAŽ V SLOV. GORICAH | 1.110.707,87 | 56,87 |
| SLOVENSKA BISTRICA | 966.079,74 | 67,35 |
| ORMOŽ | 893.774,31 | 79,52 |
| SELNICA OB DRAVI | 778.733,76 | 39,88 |
| BOROVNICA | 744.896,85 | 15,59 |
| BRDA | 669.658,92 | 107,7 |
| MORAVSKE TOPLICE | 544.419,45 | 30,48 |
| KUNGOTA | 542.349,13 | 59,14 |
| VRHNIKA | 521.526,43 | 9,94 |
| JURŠINCI | 505.285,92 | 49,55 |
| PTUJ | 455.447,59 | 42,6 |
| SVETI TOMAŽ | 451.493,31 | 23,78 |
| MARIBOR | 359.731,09 | 23,21 |
| ŽALEC | 352.555,81 | 19,9 |
| PODLEHNIK | 326.850,92 | 62,94 |
| MIREN - KOSTANJEVICA | 313.493,31 | 70,83 |
| CANKOVA | 253.540,47 | 12,41 |
| SEŽANA | 240.268,15 | 51,16 |
| BISTRICA OB SOTLI | 236.483,47 | 27,95 |
| DUPLEK | 225.605,00 | 12,4 |
| LJUTOMER | 220.123,03 | 23 |
| DIVAČA | 163.188,93 | 9,13 |
| PUCONCI | 160.424,72 | 8,89 |
| PESNICA | 130.896,42 | 7,64 |
| VELENJE | 128.570,10 | 7,93 |
| IVANČNA GORICA | 128.530,24 | 11,56 |
| ZREČE | 125.246,49 | 7,01 |
| RENČE - VOGRSKO | 123.987,50 | 19,04 |
| BRASLOVČE | 121.632,00 | 7,23 |
| SLOVENSKE KONJICE | 114.303,18 | 16,65 |
| RAZKRIŽJE | 114.036,71 | 5,53 |
| SVETI JURIJ V SLOV. GORICAH | 109.332,89 | 6,12 |
| LENART | 107.962,73 | 9,01 |
| BREŽICE | 100.475,06 | 3,89 |
| ŠENTILJ | 98.878,86 | 6,27 |
| LJUBLJANA | 97.945,07 | 5,4 |
| PODČETRTEK | 97.276,61 | 19,88 |
| NOVA GORICA | 92.435,62 | 17,62 |
| RAČE - FRAM | 86.098,59 | 4,21 |
| KOZJE | 86.006,91 | 18,34 |
| OPLOTNICA | 83.790,05 | 18,18 |
| CELJE | 74.992,40 | 4,47 |
| SEVNICA | 74.865,88 | 8,59 |
| AJDOVŠČINA | 67.161,42 | 8,52 |
| KOMEN | 63.773,89 | 10,21 |
| VERŽEJ | 54.997,94 | 3,08 |
| VODICE | 50.564,30 | 2,83 |
| CERKVENJAK | 46.955,21 | 2,16 |
| ŽIRI | 46.368,10 | 2,19 |
| KRŠKO | 36.227,72 | 1,72 |
| TABOR | 36.154,75 | 1,75 |
| DOMŽALE | 29.285,03 | 1,32 |
| GORNJA RADGONA | 26.362,54 | 4,61 |
| ŠEMPETER - VRTOJBA | 23.441,92 | 5,13 |
| ZAVRČ | 22.786,25 | 4,57 |
| KRANJSKA GORA | 15.915,83 | 0,75 |
| ŽETALE | 13.601,80 | 2,22 |
| GORJE | 13.181,96 | 0,62 |
| SVETI JURIJ OB ŠČAVNICI | 12.969,12 | 2,44 |
| BENEDIKT | 12.951,41 | 0,58 |
| CIRKULANE | 12.629,16 | 2,59 |
| ŠMARJE PRI JELŠAH | 11.380,49 | 2,34 |
| VOJNIK | 10.174,14 | 1,76 |
| KAMNIK | 10.092,03 | 0,19 |
| MAKOLE | 9.031,14 | 0,97 |
| RADOVLJICA | 8.615,53 | 0,4 |
| POLJČANE | 6.674,49 | 1,45 |
| MIRNA PEČ | 6.441,96 | 1,31 |
| TREBNJE | 4.605,01 | 0,32 |
| ROGATEC | 3.769,76 | 0,18 |
| HOČE - SLIVNICA | 3.138,63 | 0,68 |
| ILIRSKA BISTRICA | 2.072,67 | 0,25 |
| ŠMARJEŠKE TOPLICE | 1.992,15 | 0,41 |
| SEMIČ | 1.668,46 | 0,15 |
| SVETA ANA | 902,33 | 0,17 |
| ŠALOVCI | 690,33 | 0,05 |
| **SKUPAJ** | **13.800.478,96** | **1.176,67** |

Vir: URSZR in MKGP.

V tabeli 4 je prikazano število oškodovancev po prizadetih občinah.

Tabela 4 Število oškodovancev po občinah

|  |  |
| --- | --- |
| **OBČINA** | **Število oškodovancev** |
| BRDA | 83 |
| SEŽANA | 54 |
| ORMOŽ | 46 |
| JURŠINCI | 22 |
| PODČETRTEK | 22 |
| KOZJE | 21 |
| SLOVENSKA BISTRICA | 21 |
| KUNGOTA | 18 |
| BISTRICA OB SOTLI | 16 |
| RENČE - VOGRSKO | 14 |
| PODLEHNIK | 13 |
| LJUTOMER | 12 |
| NOVA GORICA | 12 |
| KOMEN | 11 |
| SVETI ANDRAŽ V SLOV. GORICAH | 10 |
| BOROVNICA, BREŽICE, OPLOTNICA, PTUJ | 9 (9 × 4 = 36) |
| AJDOVŠČINA, CIRKULANE, IVANČNA GORICA, MARIBOR, MORAVSKE TOPLICE, SLOVENSKE KONJICE | 8 (8 × 6 = 48) |
| ŽALEC | 7 |
| DIVAČA, LJUBLJANA, PESNICA, SEVNICA | 6 (6 × 4 = 24) |
| LENART, SELNICA OB DRAVI, ŠMARJE PRI JELŠAH | 5 (5 × 3 = 15) |
| CANKOVA, RAZKRIŽJE, ŠENTILJ, VRHNIKA | 4 (4 × 4 = 16) |
| CELJE, GORNJA RADGONA, KRŠKO, MIREN - KOSTANJEVICA, PUCONCI, RADOVLJICA, VELENJE | 3 (3 × 7 = 21) |
| BRASLOVČE, CERKVENJAK, DUPLEK, GORJE, MAKOLE, POLJČANE, SVETA ANA, TABOR, ZAVRČ, ZREČE | 2 (2 × 10 = 20) |
| BENEDIKT, DOMŽALE, HOČE - SLIVNICA, ILIRSKA BISTRICA, KAMNIK, KRANJSKA GORA, MIRNA PEČ, RAČE - FRAM, ROGATEC, SEMIČ, SVETI JURIJ OB ŠČAVNICI, SVETI JURIJ V SLOV. GORICAH, SVETI TOMAŽ, ŠALOVCI, ŠEMPETER - VRTOJBA, ŠMARJEŠKE TOPLICE, TREBNJE, VERŽEJ, VODICE, VOJNIK, ŽETALE, ŽIRI | 1 (1 × 22 = 22) |
| **SKUPAJ** | **584** |

Vir: URSZR in MKGP.

## Kmetijska gospodarstva, ki so upravičena do sredstev za odpravo posledic škode zaradi pozebe leta 2024

* + 1. V skladu z 39. členom ZOPNN je upravičenec do državne pomoči za pozebo:
* oseba, ki na ozemlju Republike Slovenije obdeluje kmetijska zemljišča in je v času nastanka pozebe kot nosilec kmetijskega gospodarstva vpisana v register kmetijskih gospodarstev (v nadaljnjem besedilu: RKG), ki ga vodi MKGP;
* pravna oseba, ki na ozemlju Republike Slovenije proizvaja kmetijske pridelke, in je v času nastanka pozebe kot nosilec kmetijskega gospodarstva vpisana v RKG, ki ga vodi MKGP.
  + 1. Oseba iz prejšnje točke je upravičena do državne pomoči za pozebo, če:

1. je v postopku izdelave ocene škode zaradi pozebe oddala obrazec za prijavo škode »Obrazec 2: Ocena škode v tekoči kmetijski proizvodnji na pridelkih, povzročene po naravni nesreči« (v nadaljnjem besedilu: obrazec 2), kot to določajo prvi odstavek 43. člena ZOPNN, 55. člen uredbe o metodologiji ter Pravilnik o vsebini in obliki vloge upravičencev za dodelitev sredstev za odpravo posledic škode v kmetijstvu (Uradni list RS, št. [112/03](http://www.uradni-list.si/1/objava.jsp?sop=2003-01-4903), [5/04](http://www.uradni-list.si/1/objava.jsp?sop=2004-01-0202), [34/04 – popr.](http://www.uradni-list.si/1/objava.jsp?sop=2004-21-0046) in [18/05](http://www.uradni-list.si/1/objava.jsp?sop=2005-01-0621)),
2. so bile njene kmetijske površine vključene v oceno škode zaradi pozebe,
3. je bila v času pojava pozebe kot nosilec kmetijskega gospodarstva vpisana v RKG, kot to določata prvi in drugi odstavek 39. člena ZOPNN,
4. ni naslovnik neporavnanega naloga za izterjavo na podlagi predhodnega sklepa Evropske komisije, v katerem je ta pomoč, ki jo je dodelil organ iz Republike Slovenije, razglasila za nezakonito in nezdružljivo z notranjim trgom;
5. zanjo ne velja nobena od okoliščin iz 18. točke 2. člena Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjene z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 167 z dne 30. 6. 2023, str. 1), oziroma iz 20. točke Sporočila Komisije Smernice o državni pomoči za reševanje in prestrukturiranje nefinančnih podjetij v težavah (UL C št. 249 z dne 31. 7. 2014, str. 1), zadnjič spremenjenim s Sporočilom Komisije o spremembi Smernic o državni pomoči za reševanje in prestrukturiranje nefinančnih podjetij v težavah v zvezi z obdobjem uporabe (UL C št. 2023/1212 z dne 29. 11. 2023), razen če je katera od teh okoliščin nastopila zaradi pozebe, kar Agencija Republike Slovenije za kmetijske trge in razvoj podeželja (v nadaljnjem besedilu: agencija) ugotavlja na podlagi zadnjih uradno objavljenih podatkov.
   * 1. V skladu s tretjim odstavkom 39. člena ZOPNN so osebe iz točke 5.3.1. programa upravičene do državne pomoči za pozebo za tiste kmetijske pridelke, za katere iz ocene škode zaradi pozebe sledi, da je njihova kmetijska proizvodnja v obdobju ugotavljanja posledic pozebe manjša od običajne letne kmetijske proizvodnje 80 % ali več.
     2. Običajna letna kmetijska proizvodnja se določi v skladu z 9. točko 4. člena ZOPNN in 45. členom uredbe o metodologiji.
     3. Oseba iz točke 5.3.1. programa ni upravičena do državne pomoči za pozebo:

* če predhodno ni izvedla vseh agrotehničnih ukrepov, načrtovanih v okviru kmetijske politike prilagajanja podnebnim spremembam, in drugih načrtovanih ukrepov varstva pred naravnimi nesrečami, katerih posledice bi bilo mogoče s temi ukrepi preprečiti ali jih omiliti, kot to določa peti odstavek 3. člena ZOPNN,
* če je pristojni inšpektor ugotovil, da je proizvajala kmetijski pridelek v letu nastanka škode zaradi pozebe iz točke 4. programa v nasprotju s predpisi, ki urejajo varstvo okolja, ali predpisi, ki urejajo varstvo voda, namenjenih oskrbi s pitno vodo na teh kmetijskih zemljiščih, kot to določa šesti odstavek 40. člena ZOPNN,
* če v postopku izdelave ocene škode zaradi pozebe ni oddala obrazca 2,
* za tiste kmetijske površine, ki niso bile vključene v oceno škode zaradi pozebe.
  + 1. Upravičencu se državna pomoč za pozebo dodeli v skladu s 25. členom Uredbe 2472/2022/EU oziroma oddelkom 1.2.1.2 II. dela smernic EU ter v skladu z ZOPNN.
    2. V skladu z drugo alinejo prvega odstavka 40. člena ZOPNN se upravičencu za odpravo posledic škode v kmetijstvu zaradi pozebe leta 2024 za posamezni kmetijski pridelek dodelijo sredstva v višini do največ:
* 30 % ocene neposredne škode ali
* 40 % ocene neposredne škode na območjih z omejenimi možnostmi za kmetijsko dejavnost.
  + 1. Ocena neposredne škode iz prejšnje točke je ocena škode zaradi pozebe.
    2. Upravičen strošek, za katerega se nameni državna pomoč za pozebo, je izpad dohodka zaradi popolnega ali delnega uničenja primarne kmetijske proizvodnje, ki se v skladu z osmim odstavkom 25. člena Uredbe 2472/2022/EU oziroma 352. točko smernic EU izračuna tako, da se:
* količine kmetijskih proizvodov, proizvedenih v letu 2024, pomnožene s povprečno prodajno ceno v navedenem letu,

odštejejo od

* povprečne letne količine kmetijskih proizvodov, proizvedenih v letih 2021, 2022 in 2023, pomnožene s povprečno prodajno ceno v tem obdobju (v treh letih).
  + 1. Izpad dohodka se izračuna na ravni posameznega kmetijskega pridelka.
    2. Pri izračunu izpada dohodka iz točke 5.3.9. programa se upoštevajo povprečne letne količine kmetijskih proizvodov, proizvedene v triletnem obdobju pred pozebo, in sicer za leto 2021, 2022 in 2023, ter povprečne prodajne cene kmetijskih proizvodov v letih 2021, 2022 in 2023.
    3. V programu se za izračun povprečne letne količine kmetijskih proizvodov iz prejšnje točke upoštevajo podatki URSZR v skladu s četrtim in šestim odstavkom 45. člena uredbe o metodologiji.
    4. Povprečna prodajna cena je povprečna cena posameznega pridelka na ravni Slovenije v obdobju od leta 2021 do leta 2023. Podatke o povprečnih prodajnih cenah MKGP pridobi v skladu s četrtim in šestim odstavkom 45. člena uredbe o metodologiji.
    5. Povprečna letna količina kmetijskih proizvodov je povprečen pridelek na ha na ravni Slovenije v obdobju od leta 2021 do leta 2023. Podatke o letnih količinah kmetijskih proizvodov MKGP pridobi v skladu s četrtim in šestim odstavkom 45. člena uredbe o metodologiji.
    6. Za izračun dejanske izgube dohodka zaradi pozebe se v skladu s šestim pododstavkom osmega odstavka 25. člena Uredbe 2472/2022/EU oziroma 354. točko smernic EU pri izračunu kmetijske proizvodnje upravičenca uporabi indeks, in sicer tako, da se povprečna letna količina kmetijskih proizvodov pomnoži z deležem pridelka polne rodnosti v odvisnosti od starosti sadovnjaka.
    7. Od zneska izgube dohodka zaradi pozebe se v skladu z osmim odstavkom 25. člena Uredbe 2472/2022/EU oziroma 352. točko smernic EU odštejejo vsi stroški, ki niso nastali zaradi pozebe v letu 2024 in bi jih upravičenec imel tudi v drugačnih okoliščinah.
    8. V skladu z drugim pododstavkom osmega odstavka 25. člena Uredbe 2472/2022/EU oziroma v skladu s 355. točko smernic EU velja, da če je upravičenec ustanovljen manj kot tri leta pred datumom pojava pozebe, se sklicevanje na triletno obdobje iz točke 5.3.9. programa šteje kot sklicevanje na količino, ki jo proizvede in proda povprečno podjetje enake velikosti kot zadevni upravičenec, torej podjetje v nacionalnem ali regionalnem sektorju, ki ga je prizadela pozeba.
    9. Državna pomoč za pozebo ter druga prejeta plačila za nadomestilo izgube, vključno s plačili na podlagi drugih nacionalnih ukrepov ali ukrepov Evropske unije ali zavarovalnih shem za škodo, ki je predmet državne pomoči za pozebo, so omejeni na 80 % upravičenega stroška. Intenzivnost pomoči se na območjih z naravnimi omejitvami lahko poveča na največ 90 % upravičenega stroška, kot to določa enajsti odstavek 25. člena Uredbe 2472/2022/EU oziroma 357. točka smernic EU.
    10. Če izračunani skupni znesek državne pomoči za pozebo po vseh merilih preseže razpoložljiva sredstva, se znesek državne pomoči za pozebo posameznemu upravičencu sorazmerno zniža tako, da se upošteva korekcijski faktor, ki se določi kot količnik razpoložljivih sredstev za odpravo posledic škode in vsote največjih zneskov državne pomoči, izračunanih v skladu s točko 5.3. programa.
    11. Državna pomoč za pozebo se zmanjša za 50 %, razen če se dodeli upravičencem, ki so sklenili zavarovanje, ki krije najmanj 50 % njihove povprečne letne proizvodnje ali dohodka od proizvodnje in tveganje za primer pozebe, kot to določa deseti odstavek 25. člena Uredbe 2472/2022/EU oziroma 358. točka smernic EU.
    12. Naloge, katerih izvajanje mora na podlagi drugega odstavka 42. člena ZOPNN zagotoviti MKGP v skladu s predpisi, ki urejajo državno upravo, opravi agencija.
    13. MKGP za potrebe odločanja preda agenciji podatke o višini izpada dohodka za posamezno kulturo na grafični enoti rabe kmetijskega gospodarstva (v nadaljnjem besedilu: GERK) za škodo zaradi pozebe.

## Ocena potrebnih sredstev za odpravo posledic škode zaradi pozebe

* + 1. Za dodelitev državne pomoči za pozebo bodo v letu 2025 zagotovljena sredstva v višini 3.500.000 evrov iz proračunske rezerve.
    2. Od tega je za državno pomoč za pozebo namenjenih do 3.498.467,11 evrov, za stroške obdelave vlog pa je namenjenih 1.532,89 evrov.

Tabela 5 Razdelitev sredstev programa po namenu

|  |  |
| --- | --- |
| **Namen** | **Višina sredstev v letu 2025 (EUR)** |
| Državna pomoč za pozebo | 3.498.467,11 |
| Stroški obdelave vlog | 1.532,89 |
| **SKUPAJ** | **3.500.000** |

Vir: MKGP, agencija

Tabela 6 Podrobnejša razdelitev stroškov obdelave vlog

|  |  |  |  |  |  |
| --- | --- | --- | --- | --- | --- |
| **Specifikacija stroškov** | **Št. enot** | **Cena na enoto brez DDV** | **Cena na enoto z DDV** | **Skupaj**  **(EUR)** | **KONTO** |
| Tisk dokumentov | 1207 | 0,26 | 0,31 | 374,17 | 4020 |
| Poštnina | 1207 | 0,78 | 0,96 | 1.158,72 | 4022 |
| **SKUPAJ** |  |  |  | **1.532,89** |  |

Vir: agencija

## Način izplačila sredstev za odpravo posledic škode zaradi pozebe

* + 1. Upravičencem, ki ne izpolnjujejo meril iz Priloge I Uredbe 2472/2022/EU, se državna pomoč za pozebo dodeli potem, ko MKGP na osrednjem spletnem mestu državne uprave objavi obvestilo o prejemu odločitve Evropske komisije o združljivosti zadevne sheme državne pomoči z notranjim trgom.
    2. Za vlogo za dodelitev državne pomoči za pozebo se šteje izpolnjeni obrazec 2 iz priloge 9 uredbe o metodologiji, ki je vložen v skladu Pravilnikom o vsebini in obliki vloge upravičencev za dodelitev sredstev za odpravo posledic škode v kmetijstvu (Uradni list RS, št. [112/03](http://www.uradni-list.si/1/objava.jsp?sop=2003-01-4903), [5/04](http://www.uradni-list.si/1/objava.jsp?sop=2004-01-0202), [34/04 – popr.](http://www.uradni-list.si/1/objava.jsp?sop=2004-21-0046) in [18/05](http://www.uradni-list.si/1/objava.jsp?sop=2005-01-0621)) in ZOPNN.
    3. Vloga za dodelitev državne pomoči za pozebo se vloži na obrazcu 2 iz priloge 9 uredbe o metodologiji.
    4. Za dan vložitve vloge se v skladu s 3. točko sklepa vlade iz ocene škode zaradi pozebe šteje datum prevzema podatkov iz elektronske zbirke podatkov AJDA, ki jo upravlja URSZR (v nadaljnjem besedilu: aplikacija AJDA). Agencija o vlogah vlagateljev odloča na podlagi elektronskih podatkov, prevzetih od URSZR, ki so jih občinske komisije za ocenjevanje škode vnesle v aplikacijo AJDA.
    5. Izpad dohodka, kot je opredeljen v programu, potrdi Komisija za odpravo posledic škode v kmetijstvu (v nadaljnjem besedilu: komisija) v skladu z drugim odstavkom 8. člena ZOPNN na podlagi podatkov URSZR.
    6. Agencija izdela predlog dodelitve sredstev državne pomoči za pozebo, ga posreduje MKGP, ta pa ga v skladu z drugim odstavkom 43. člena ZOPNN predloži komisiji v potrditev pred izdajo odločb o dodelitvi sredstev posameznim upravičencem.
    7. Agencija pri administrativnih kontrolah:
* uporabi podatke iz RKG o nosilcih kmetijskih gospodarstev in podatke o vključenosti teh površin v območja z omejenimi možnostmi za kmetijsko dejavnost v obdobju nastanka pozebe iz točke 4. programa;
* vrednosti pri površinah GERK-ov zaokroži po splošnih pravilih;
* preveri izpolnjevanje zahtev iz predpisov o državnih pomočeh v zvezi z velikostjo vlagateljev in skupno višino vseh pomoči za iste upravičene stroške;
* preveri, ali ima vlagatelj neporavnan nalog za izterjavo zaradi predhodnega sklepa Evropske komisije o razglasitvi pomoči za nezakonito in nezdružljivo z notranjim trgom;
* preveri, ali je kmetijski inšpektor ugotovil, da je upravičenec proizvajal kmetijski pridelek v obdobju nastanka pozebe iz točke 4. programa v nasprotju s predpisi, ki urejajo varstvo okolja, ali predpisi, ki urejajo varstvo voda, namenjenih oskrbi s pitno vodo na teh kmetijskih zemljiščih v skladu s četrtim odstavkom 40. člena ZOPNN.
  + 1. V skladu s 45. členom ZOPNN agencija izda odločbo o upravičenosti do sredstev na podlagi prejetih podatkov o izpadu dohodka in podatkov iz aplikacije AJDA. Odločba vključuje navedbo naziva sheme pomoči, iz katere je bila dodeljena pomoč upravičencu.
    2. Državna pomoč za pozebo se po izdaji odločbe o dodelitvi sredstev nakaže upravičencu do 22. aprila 2028. Državne pomoči za pozebo upravičencu v nobenem primeru ni več mogoče izplačati po 22. aprilu 2028 (ne glede na morebitno vloženo pravno sredstvo), kot to določa peti odstavek 25. člena Uredbe 2472/2022/EU oziroma 346. točka smernic EU.

## Poročanje o dodeljeni državni pomoči

Agencija poroča MKGP o dodeljeni državni pomoči za pozebo v skladu s pravilnikom, ki ureja način dajanja podatkov in poročanje o državnih pomočeh s kmetijskega področja.

## Združevanje pomoči

Državna pomoč za pozebo se lahko združuje s katerokoli drugo državno pomočjo ali pomočjo *de minimis* v zvezi z istimi upravičenimi stroški, ki se deloma ali v celoti prekrivajo, samo če s takim združevanjem ne bo presežena največja intenzivnost pomoči iz 25. člena Uredbe 2472/2022/EU oziroma 357. točke smernic EU.

## Preglednost

MKGP na osrednjem spletnem mestu državne uprave GOV.SI objavi program in vse zahtevane informacije o shemah pomoči po programu, kot to določa 5. člen Uredbe 2472/2022/EU oziroma oddelek 3.2.4. I. dela smernic EU. Te informacije so na voljo splošni javnosti brez omejitev vsaj deset let od datuma dodelitve pomoči.

## Hramba dokumentacije

Agencija natančne evidence z informacijami in dokazili o posamezni dodeljeni državni pomoči za pozebo hrani še deset let od dneva, ko je bila dodeljena zadnja posamična državna pomoč za pozebo.